**Gazdasági összefoglaló, közbeszerzési összesítő (2018.05.07.-2018.05.13.)**

**Ősszel kezdetét veszi a Nagyvárad melletti Félixfürdő és Püspökfürdő korszerűsítése.** Cristian Laza polgármester szerint a munkálatokat közvetlenül a nyári szezon vége után, október környékén kezdik el. **A 15 millió euró értékű, az EU által finanszírozott beruházás lesz a legnagyobb, amelyet a rendszerváltás óta eszközölnek a két üdülőhelyen.** A projekt egyik legfontosabb része, hogy teljes hosszában korszerűsítik Félixfürdő főutcáját, erre 3,2 millió eurót szánnak. Ennek keretében nemcsak az utat újítják fel, hanem azt egy szakaszon egyirányúsítják, továbbá kiszélesítik a járdát, modernizálják a csatornahálózatot, és föld alá helyezik az elektromos, a telefon- és az internetvezetékeket is.

<https://kronika.ro/erdelyi-hirek/osszel-kezdodik-felixfurdo-es-puspokfurdo-unios-penzbol-torteno-korszerusitese>

**A Kolozsvári Közszállítási Vállalat (CTP) járműflottája újabb 60 Mercedes autóbusszal bővül.** A hírt Oláh Emese, Kolozsvár alpolgármestere jelentette be, az új buszok egyenként 1 millió lejbe (kb. 220.000 euró) kerülnek, **a beruházás összértéke 13,5 millió euró**. Kolozsvár önkormányzata a múlt hónapban már beszerzett 15 új Mercedes típusú autóbuszt, valamint folyamatban van további 11 elektromos busz üzembe állítása is.

<http://penzcsinalok.transindex.ro/hir/20180510-ujabb-60-autobusszal-bovul-a-kolozsvari-kozszallitas>

**Megkezdődhet Kolozsváron a Monostor negyedi 400 autó befogadására alkalmas parkolóház építése**, az Óvások Elbírálásának Országos Tanácsa ugyanis jóváhagyta a Polgármesteri Hivatal nyertes vállalat kiválasztásáról szóló döntését.A munkálatokat a TCI & Projektentwicklung SRL – Conpac Arhitect SRL társulás végzi el, a tervezésre 6, míg a kivitelezésre 18 hónap áll a rendelkezésükre. A 2 földalatti szintből, földszintből, illetve 6 emeletből álló parkolóház megépítése 25,5 millió lejbe, azaz 5,6 millió euróba kerül majd.

<https://www.arenaconstruct.ro/poate-incepe-construirea-parcarii-supraterane-cu-400-locuri/>

**Kolozsvár a legvonzóbb város azoknak a romániai fiataloknak a körében, akik hajlandóak más településre költözni egy munkahely kedvéért**. Az AGERPRES hírügynökséghez eljuttatott közlemény rámutat, hogy a felmérés során megkérdezett fiatalok legnagyobb arányban (46%) Kolozsvárt jelölték meg, mint azt a várost, ahová szívesen költöznének egy munkahely kedvéért. Kolozsvárt Bukarest követi 17%-kal, majd Nagyszeben (8%), Brassó (7,5%) és Temesvár (5,9%) következnek a rangsorban. A sereghajtó városok: Nagyvárad, Iaşi, Marosvásárhely, Gyulafehérvár, Konstanca és Arad.

<https://www.agerpres.ro/agerpres/2018/05/10/felm-r-s-kolozsv-r-a-legvonz-bb-v-ros-a-karrier-rdek-ben-m-s-v-rosba-k-lt-zni-hajland-fiatalok-sz-m-ra--106319>

**Megnyitotta kapuit a Piazza Rosa új gyára Nagyszentmiklóson (Temes megye).** Az öntőformák csiszolására és fényezésére, lézeres hegesztésre és vésésre, valamint mechanikai tervezésre szakosodott Piazza Rosa olasz családi vállalkozásként, 2005-ben lépett a román piacra. A vállalat a tavalyi évtől az amerikai Standex Csoport tulajdona, amely világelső az öntőformák vegyi felületkezelése területén. 2016-ban a vállalkozás 1,6 millió euró értékű üzleti forgalmat ért el.

<http://www.nyugatijelen.com/jelenido/ujabb_olasz_beruhazas_nagyszentmikloson.php>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **ÉPÍTKEZÉSEK** | **építkezések és felújítások közbeszerzése** | **A DJ 792 (km 5+000-26+130) és DJ 709F (km 0+000-23+540) megyei utak korszerűsítése (tervezés + kivitelezés)** (Arad megye) | 2018.06.11. | 13.208.515,94 | **Consiliul Judetean Arad**, Cím: Str. Corneliu Coposu, nr. 22, Arad, Cod postal: 310003, Romania, Tel. +40 357731100, Email: achizitii.cjarad@yahoo.com, Fax: +40 357731287, Kapcsolattartó személy: OANA-GEORGIANA MICLE |
|  | **építkezések és felújítások közbeszerzése** | **A tordai veszélyes hulladéktározó korszerűsítése (tervezés+kivitelezés)** (Kolozs megye) | 2018.06.20. | 15.522.994,68 | **MUNICIPIUL TURDA**, Cím:P-TA 1 DECEMBRIE 1918, NR. 28, Turda, Cod postal: 401184, Romania, Tel. +40 264313160, Email: licitatii.budusan@yahoo.com, Fax: +40 264317081, www.primturda.ro, Kapcsolattartó személy: FLOARE BUDUSAN |
| **TAKARÍTÁS, KÖZTISZTASÁG, KÁRTEVŐK ELLENI VÉDEKEZÉS** | **takarítási szolgáltatások** | **Kórházi fertőtlenítési és takarítási szolgáltatások** (Kolozs megye) | 2018.06.12. | 1.135.355,25 | **SPITALUL CLINIC JUDETEAN DE URGENTA CLUJ**, Cím: STR. CLINICILOR NR. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy PAUL RISNITA |
| **VILLAMOSSÁG** | **villamos munkák és berendezések közbeszerzése** | **20kV-os hálózat felújítása Fugyivásárhely közelében** (Bihar megye) | 2018.06.18. | 1.191.616,43 | **Societatea De Distributie a Energiei Electrice Transilvania Nord SA**, Cím: str. Ilie Macelaru nr. 28A, Cluj-Napoca, Cod postal: 400380, Romania, Tel.+40 264205435, Email: mihaiela.oltean@distributie-energie.ro, Fax:+40 264205425, www.electrica.ro, Kapcsolattartó személy: IOANA MIHAIELA OLTEAN |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |